1:1-25 Gwat Abab Jaav Yitakadidiy 

1-5 Mwiya tayir Gwat adawul tip alada 
kupwawa yitakadibir. Kupw kip rilik, Gwat 
dika mawul aluwir guwaam kavin kwaad^ 
Miyawa tamiy gaan vaan tidiy. Gwat ata 
waad, "Kariyaan kwa." Ata kariyaan tal* 
Di Gwat vikuw, "Aal yaakiya, viyakita," 
waad* Gwat kariya gaan kajadibir. Di 
kariyala sikiydil, "Kal nyal." Gaan vaan 
sikiydil, "Kal gaan." Naka mwiya nyal# 

6-8 Gwat wadik, tubw guw wapakuw, 
ata warid. Gwat adawul tip ata sikiydid 
nyamaligaay. Aal vitiya nyi# 



9-10 Gwat ata wadik, guw ata yin 



tamiy nak vagaluwil. Gwat ata wadil, 
"Kal salawara." Kupw ata rik yal. Gwat 
ata sikiydil, "Kal kupwa." 

11-13 Gwat wadik, miyaav ababa vas 
ata wardiy kupwaam. Warkuw, day dayadiy 
mwiy ridiy. Aal mugwula nyi* 

14-19 Gwat ata waad, "Nyi , bap 
tugwiy, kwunigar, awakw.'* Wakuw, wadik, 
ata wakwidiy. Nyi kariyalik, ata sad. 
Bap, tugwiy, kwunigar, gaan kwusilik, ata 
wakwidiy. Alik kariyaan kupwaam tal. 
Aal aliya nyi. 



20-23 Gwat ata wadik, guwaam ridiy 
jaav ata wardiy. Daya nyanugw sakwitaay, 

samasam kwakwanadiy, Gwat niki wapiy niki 
waply wadik, ata wakwiyakidiy. Daya 
nyanugw sakwitaay, ridiy. Aal tababa nyl. 

24-25 Gwat ata waad, "Abab kupwaam 
tiytiyaan tikinadiy mawul tinadiy jaav ada. 
Kabayab ada." Miyawakib niki jaav niki jaav 
Gwat wadik, ridiy. Day mawul tinadiy jaav 
nyanugw sakwitaay, samasam rikwanadiy. 



1:29,30 Gwat ata kwiydidiy niki miy 
niki miy niki nyiga nyaam niki nyiga nyaam. 
Kidiy jaav kipatadiy abab javik mawul 
tinadiy. 



1:26 - 2:25 Gwat Duw Taakw Yitakadid iy 

26-27 Gwat ata waad, "Duw taakw 
yitakanaak." Di yitakadik, dipik, dika 
kayik kitik yitakadidiy. 

2:1 Kupw kwurkuw, duw kitik yitakadik, 
ridik, tamaam vajikiydik, mawul ata kwurid. 
Gwat ata sikiydid Atam. 

2:8 Gwat maay ata takwidid. Takwikuw, 
Atamik ata wadid, "Min kida mayim 
kwakinadimin." Bayibawa walib rad. A tip 
lika si Yitin. 

9-15 Nyidi mayim tida miy dikada mwiy 
kidik, duw kiy maa. Nikida miy walib rad. 



Kida mly dikada mwly duw kidik, at a niki jaav 
niki jaav lakwikida. Gwad At ami k at a wadid, 
"Min kida mayik van kwakinadimin. Adiy 
mayim tinadiy miy mwiy jaaw ak. Kida 
lakwinada miy kitikwa. Aal kikimina, ata 
lakwikimina agwa jaav viyakit, agwa jaav 
kupwaraap. Kikimina, ata kiyakinadimin. " 

16-23 Kupwaam tiytiyaan tinadiy niki 
jaav niki jaav wapiywa Gwat yitakadidiy. 
Atamik kariyadidiy. Kariyakuw, At am si 
kwiydidiy. Gwat ata waad, "Atam kap kwanaad. 
Aal kupwaraapa. Dikik taakw nak yitakaaw. 
Duwawa sugwiyaan kwakina. 



Alik Gwat wadik, Atam si nimadib kwaad. 

Kwadik, dikada mala ap Gwat ata kwurid. 

Kwurkuw, a tamiy takatipidil. Ada ap 
kwurkuw, taakw ata yitakadil. Atam 
jawiyadik, Gwat a taakw ata kariyadil 
Atamik. Atam ata takwak ata wadil, "Nyin 
wunapikanyin. Gwat kida wuna apaam 
yitakadanyin. Nyina si aka kwatiyatuwa, 
t a a kw . " 



24-25 Alik duw dikabir amaay asaay 
wapakuw, taakw kwurkuw, bir nak kaytik 
tikinabir. Gwat ata wadibir, "Niki jaav 
niki jaav abab van kwakibiradiy . Bir 
nyanugw asapwiy. Samasam kwakinadiy." Bir 
wapwiy maa ti, wap maa saay. 

1:31; 2:2,3 Gwat di van niki jaav niki 



jaav didika yitakadidiy. Di van ababa jaav 
yira viyakit tidiy. Aal abwuna nyi. Yawiy 
kwusilik, Gwat ata yaap kwaad* Aal abitiya 
nyi. Gwat wadil, "Kal niki nyal. Kidiy 
nuwuka nyi kaytik maa ti#" 

3:1-24 Taay Vaal 

1-7 Kabaay dika mawul adiy sapiy tidiy 
jaav abab kakilid. A takwak ada kabaay ata 
wadil, "Gwat kidiy miy dayadiy mwiyak 
watipid?" A taakw li ata waal, ''An adiy 
nuwukadiy miy mwiyadiy jaaw kikitadiy# Ada 
miy nak nyidi mayim tinaad, aad an dikik ki 
maa, kaykitinab kwar maa, aal kiyakinabiran#" 

Kabaay ata waad, "Nyin kiy maa# Di 
kikinyina, lakwikinyina agwa jaav kupwaraap 
tina, agwa jaav viyakit tina. Aal Gwat 
kaytik rikinanyin. Gwat bwu lakwida#" 
Taakw ada miyak vikuw, mawul walik, kwurkuw, 
ata kilid. Li nuwuk likada duwak ata kwiylid. 
Di ata kidid# Bir kan napakuw, biraka mawul 
ata tugwaam naal. Bir vikuw, wukibira wapwiy 
maa, alik gaga miy kwurkui/v, wapwiy 
tipabiradiy. 



8-12 Giraab Gwat mayir wakwid. Atam 
dika takwawa jwataam wukikuw, ata pakwibir 
nyidi mayim. Gwat ata gaam sad, ''Bir akim 
tinabirbir?'' Duw ata waad, ''Mina kwudiy 
bwu wukituvva. Wun wapwiy maa. Wun yagakuw. 



pakwinadlwun." Gwat ata waad, "Minak si 
wana atawa kwurmina? Min kida watipatuwada 
miyad kiminad?" Atam ata waad, "Ki min 
kwatiyamina taakw li kwiylik, kituwa a 
tiki miy." 

13-16 Taakw ata waal, "Ada kabaay 
suwal takadik, kituiA/a a tiki miy." Gwat 
kabayik ata waad, "Min atawa kwurmina, alik 
min yalaam tiytiyakinadimin kupwaam. Minada 
baap yin yin, taakw likada baap yin yin, nya 
nyi maam tikinadiy. Min dika kwuta manim 
viyakiminaad. Di mina abwaam viyakinaad." 
Gwat takwak ata wadil, "Nyin nyanugw 
sakwikinyina kagil nimalib yikinanyin. Nyina 
mawul nyinada duwak yiyakina, alik didika 

van tikidanyin." 

17-20 Gwat Atamik ata wadid, "Atawa 
kwurmin, alik kupwaraapa vas aka warkina 
kupwaam. Min kupwaam rikinadiy kikipatik 
yawiy nimalib kwurkinadimin nya nyi. Atawa 
tikuw, alik kiyakinadimin. Wun kupwaam 
yitakatuiA/adimin. Kupw suwulkinadimin." 
Gwat kupwaam tiytiyanadiy jaav dayadiy sip 
kwurkuw, wapwiy kitik tipakuw, birakim ata 
sapwutakadibir. Atam ata sikiydil dika 
takwak Yiv. Kal miyawa duw taakw dayaka 
warag. 

22-24 Gwat ata waad, "Atamawa Yiv bir 
bwutay lakwibira agwa jaav viyakit tina. 

agwa jaav kupwaraap tina." Gwat di kwasik 
yad ada mawul tida miy dika mwiy kibir, alik 
mayik watlpidibir. Gwat wadik, ajil tidiy 

ada viyakita mayim. Dayaka yawiy takatipln 
ada miyak mawul tad. Duwawa taakw viyakita 
maay wapakuw, ginyir kwula maay takwibir 
niki kupwaam. 



JINISIS - Taay Javadiy (Genesis - The 
First Things) is a trial translation of Genesis 
into the Manambu language. This translation 
has been prepared under the auspices of the 
Siajraner Institute of Lingiustics. The 

